CELEX: 32016D2058
Language: fi
Date: 2016-11-23 00:00:00
Title: Komission täytäntöönpanopäätös (EU, Euratom) 2016/2058, annettu 23 päivänä marraskuuta 2016, Romanialle annetusta luvasta käyttää eräitä likimääräisiä arvioita arvonlisäverosta kertyvien omien varojen perusteen laskemiseksi tehdyn täytäntöönpanopäätöksen 2011/777/EU, Euratom muuttamisesta (tiedoksiannettu numerolla C(2016) 7397)

25.11.2016   
            
            
               FI
            
            
               Euroopan unionin virallinen lehti
            
            
               L 319/38
            
         KOMISSION TÄYTÄNTÖÖNPANOPÄÄTÖS (EU, Euratom) 2016/2058,
   annettu 23 päivänä marraskuuta 2016,
   Romanialle annetusta luvasta käyttää eräitä likimääräisiä arvioita arvonlisäverosta kertyvien omien varojen perusteen laskemiseksi tehdyn täytäntöönpanopäätöksen 2011/777/EU, Euratom muuttamisesta
   
      
         (tiedoksiannettu numerolla C(2016) 7397)
      
   
   (Ainoastaan romaniankielinen teksti on todistusvoimainen)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan atomienergiayhteisön perustamissopimuksen,
   ottaa huomioon arvonlisäverosta kertyvien omien varojen lopullisesta yhdenmukaisesta kantomenettelystä 29 päivänä toukokuuta 1989 annetun neuvoston asetuksen (ETY, Euratom) N:o 1553/89 (1) ja erityisesti sen 6 artiklan 3 kohdan toisen luetelmakohdan,
   on kuullut omien varojen neuvoa-antavaa komiteaa,
   sekä katsoo seuraavaa:
   
               (1)
            
            
               Neuvoston direktiivin 2006/112/EY (2) 390 b artiklan mukaan Romania saa jatkaa edellytyksin, jotka olivat voimassa tässä jäsenvaltiossa sen liittymispäivänä, liitteessä X olevan B osan 10 kohdassa tarkoitettujen liiketoimien vapautusta arvonlisäverosta niin kauan kuin samaa vapautusta sovelletaan muihin 31 päivänä joulukuuta 2006 yhteisöön kuuluneisiin jäsenvaltioihin. Kyseiset liiketoimet on otettava huomioon määritettäessä arvonlisäverosta kertyvien omien varojen perustetta.
            
         
               (2)
            
            
               Komission täytäntöönpanopäätöksen 2011/777/EU, Euratom (3) nojalla Romanialla on lupa käyttää likimääräisiä arvioita direktiivin 2006/112/EY liitteessä X olevan B osan 10 kohdassa tarkoitettujen liiketoimien osalta.
            
         
               (3)
            
            
               Romania pyysi 13 päivänä huhtikuuta 2016 päivätyssä kirjeessään (4) lupaa käyttää arvonlisäverosta kertyvien omien varojen perusteen laskennassa välisummasta määritettyä kiinteää prosenttiosuutta liitteessä X olevan B osan 10 kohdassa tarkoitettujen liiketoimien osalta. Romania on osoittanut, että prosenttiosuus on säilynyt ajan kuluessa vakaana. Romanialle olisi tämän vuoksi annettava lupa käyttää kiinteää prosenttiosuutta arvonlisäverosta kertyvien omien varojen perusteen laskennassa sen kirjeessään esittämän pyynnön mukaisesti.
            
         
               (4)
            
            
               Avoimuuden ja oikeusvarmuuden vuoksi lupa olisi myönnettävä määräaikaisena.
            
         
               (5)
            
            
               Sen vuoksi täytäntöönpanopäätöstä 2011/777/EU, Euratom olisi muutettava,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan täytäntöönpanopäätös 2011/777/EU, Euratom seuraavasti:
   
               1)
            
            
               Lisätään 1 a artikla seuraavasti:
               ”1 a artikla
               Poiketen siitä, mitä tämän päätöksen 1 artiklassa säädetään, Romanialle annetaan lupa käyttää arvonlisäverosta kertyvien omien varojen perusteen laskemiseksi 1 päivästä tammikuuta 201631 päivään joulukuuta 2020 prosenttiosuutta, joka on 0,15 prosenttia perusteen välisummasta direktiivin 2006/112/EY liitteessä X olevan B osan 10 kohdassa tarkoitettujen liiketoimien (henkilökuljetukset) osalta.”
            
         
               2)
            
            
               Korvataan 2 artikla seuraavasti:
               ”2 artikla
               Tätä päätöstä sovelletaan 1 päivästä tammikuuta 201131 päivään joulukuuta 2020.”
            
         2 artikla
   Tämä päätös on osoitettu Romanialle.
   
      Tehty Brysselissä 23 päivänä marraskuuta 2016.
      
         
            Komission puolesta
         
         Kristalina GEORGIEVA
         
            Varapuheenjohtaja
         
      
   
   
      (1)  EYVL L 155, 7.6.1989, s. 9.
   
      (2)  Neuvoston direktiivi 2006/112/EY, annettu 28 päivänä marraskuuta 2006, yhteisestä arvonlisäverojärjestelmästä (EUVL L 347, 11.12.2006, s. 1).
   
      (3)  Komission täytäntöönpanopäätös 2011/777/EU, Euratom, annettu 28 päivänä marraskuuta 2011, luvan antamisesta Romanialle käyttää eräitä likimääräisiä arvioita arvonlisäverosta kertyvien omien varojen perusteen laskemiseksi (EUVL L 317, 30.11.2011, s. 36).
   
      (4)  Ares(2016)1748164.